te zijne afscheyden de voirs landen te kersmisse voir den selven
afscheyden gehouden zijn te wynnen en te besaeyen wel en loflijck
met somervruchten soe verre hem jacop dat te kersmisse
cudicht en dairaf sal jacop ten naesten jae hem den saet leven
en in dien gevalle en sal de voirs wynne vand voirs goeden voir
halfmeye niet dorven schoeden en daf soude jacop hem zijnen
salar afslaen aen de penigen hem comen ten prise va goeden
manen hen des verstaen En oft hij de voirs landen alsoe niet en
besaeydde in dien gevalle soude hij te halfmerte vand selven
goeden scheeden en den voirs jacoppe zijne zaet die hij hem ten
naesten jae voirs leven sal wederome moeten restituen It is
vorweerde dat de voirs wyne tcoren inden bant gebonden zijnde
te velde en dat in tween geliken deelen gedeylt de helicht des voirs
jacops tyerst en voir al altoes van stucke te stucke over andervoeder
gehouden sal zijn inde schue des voirs jacops die hij te heweert int
voirs hoff behouden hoeft te vuen en te tassen Mair des sal de voirs
jacop hem doen eene man die de bande laen sal It sal en heeft
gelooft de voirs jacop den voirs wynne te leven den rogge die
hij sculdich sal zijn te sayen opte warent neven den nuwenbosch
die nu al met rogge niet besayt en es It noch heeft gelooft
de voirs jacop te leven sonder des voirs wynnen cost den rogge die
hij saeyen sal op alle drie willige volt gelijct jan va wynghe
gehouwen heeft soe waneer hij dlant dair toe bereetsal hebben
om te saeyen sonder argelist It soe waneer tgrayn des voirs
jacops vand voirs helicht wynigen gedorsschen sal zijn sal de voirs
wyne dat moeten leven tot zijne coste te loeven oft te mechelen
dairt den voirs jacoppe gelieven sal It sullen de voirs jacop en
de wyne tvlas dat jairlijcx de voirs wynne opde voirs goede
wynnen sal nae dat dat gheerrijc gedroecht en inden bant
te velde liggen sal deylen in twee geliken deylen en desgelijcx de
rapen en raepsaet te velde des sal jacop den voirs wynne dierste
jair leven een sister lissaets en den saet jairlijcx te gelike deylen
en voirtaen van jae te jae half en half leven It sal de voirs
wynne gehouwen zijn jairlix op de voirs lande te saeyen twee
halster lijsaets voir jacops huysvrouwe en dat wynen en der voirs
jouffr inde bande leven sonder huen cost It sal de voirs wyne
houden op zijnen last houden maken en ruymen alle de weege
beken en waterloepen aen de voirs goede liggen mair des sal de
voirs wyne dair toe moegen afhouwen thout opte vorlen der voirs
goeden staen om de quade weghen te maken It sal de voirs wynne